Καμπανιακός Μ.Φ.Α.Ο.Φ.

Ο Μουσικογυμναστικός Φιλοπροοδευτικός Αθλητικός Όμιλος Φιλάθλων Χαλάστρας ο Καμπανιακός είναι ελληνικό ποδοσφαιρικό σωματείο το οποίο εδρεύει στη Χαλάστρα. Ιδρύθηκε το 1947 και τα χρώματα του είναι το κόκκινο και το λευκό. Χρησιμοποιεί ως αγωνιστική έδρα το ιδιόκτητο γήπεδο του συλλόγου, το γήπεδο του Μ.Φ.Α.Ο.Φ. Καμπανιακού Χαλάστρας.

Από την αγωνιστική περίοδο 2023–2024 αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «Μουσικογυμναστικός Φιλοπροοδευτικός Αθλητικός Όμιλος Φιλάθλων Χαλάστρας ο Καμπανιακός Ποδοσφαιρική Ανώνυμη Εταιρεία» και με τον διακριτικό τίτλο «Μ.Φ.Α.Ο.Φ.Χ. Καμπανιακός Π.Α.Ε.».

 Ιστορία 
αριστερά|100px|μικρογραφία|Παλαιότερο έμβλημα του Καμπανιακού Μ.Φ.Α.Ο.Φ.Χ.
Ο Καμπανιακός Μ.Φ.Α.Ο.Φ. Χαλάστρας ιδρύθηκε το 1964 από τη συγχώνευση των τοπικών συλλόγων «Αθλητική Ένωση Χαλάστρας» (ιδρύθηκε το 1937 και αναγνωρίστηκε επίσημα το 1947) και «Όλυμπος Πύργου» (έτος ίδρυσης 1958).ΑΕ Χαλαστρας / Ολυμπος Πυργου στα ξερά της ΕΠΣΜΤΟ ΤΟΥΡΝΟΥΑ ΤΗΣ ΧΑΛΑΣΤΡΑΣ, Μακεδονία, 15 Αυγούστου 1964, σελ.5 Οι δύο σύλλογοι συμμετείχαν στο Περιφερειακό πρωτάθλημα της Ε.Π.Σ. Μακεδονίας. Επίσημο έτος ίδρυσης είναι το 1947,Καμπανιακός onsports.grΒυζάντιο Κοκκινοχώματος-Καμπανιακός:Πριν την σέντρα  kampaniasports.gr αυτό της Α.Ε. Χαλάστρας που εγγράφηκε στην Ε.Π.Σ. Μακεδονίας και στην Ε.Π.Ο. το 1955 λαμβάνοντας αριθμό μητρώου 541.Αθλητική Ηχώ , 31 Ιουλίου 1955 , σελ.4

Την περίοδο 1974–75 αναδείχθηκε δευτεραθλητής ΕΠΣΜ και προκρίθηκε στο ειδικό ερασιτεχνικό πρωτάθλημα ανόδου, όπου νικώντας με 4-3 στα πέναλτι ύστερα από ισοπαλία με 0-0 σε κανονική διάρκεια και παράταση τον Πυρσό Γρεβενών στην Έδεσσα σε αγώνα κατάταξης λόγω ισοβαθμίας, κατέλαβε την 1η θέση του 2ου ομίλου και κέρδισε την άνοδο στην Β΄ Εθνική κατηγορίαΟι «Ακρίται», ο «Καμπανιακός» και ο «Πανδραμαϊκός» νικηταί των αγώνων «μπαράζ», Μακεδονία, 3 Ιουλίου 1975, σελ.8Καμπανιακός-Πυρσός Γρεβενών: Αντίπαλοι 38 χρόνια μετά... onsports.gr υπό την Προεδρία του Φώτιου Κοπαράνη. Την περίοδο 1975–76 αγωνίστηκε στη Β΄ Εθνική, ενώ την επόμενη περίοδο 1976–77 υποβιβάστηκε. Την ίδια περίοδο, στον πρώτο γύρο του Κυπέλλου Ελλάδας, ήρθε αντιμέτωπος με τον Παναθηναϊκό στις 1/12/1976 στη Χαλάστρα, από τον οποίο απέσπασε ισοπαλία 1–1 (Καλούδης 35' - Άλβαρες 94') στην κανονική διάρκεια του αγώνα δεχόμενος τέρμα στο 4ο λεπτό των καθυστερήσεων, χάνοντας τελικά στα πέναλτι με 3–1.Μακεδονία, 2 Δεκεμβρίου 1976, σελ.4

Έπειτα τον υποβιβασμό του από την Β΄ Εθνική συνέχισε στο νεοσύστατο πρωτάθλημα της Εθνικής Ερασιτεχνικής Κατηγορίας, 3η τη τάξει κατηγορία, από την περίοδο 1977–78 έως και την περίοδο 1981–82 που υποβιβάστηκε στην Α΄ ΕΠΣΜ. Το 1984 κέρδισε την άνοδο στο Εθνικό Ερασιτεχνικό Πρωτάθλημα, την μετέπειτα Δ΄ Εθνική, όπου αγωνίστηκε από την περίοδο 1984–85 έως και την περίοδο 1986–87, όποτε και παρότι τερμάτισε στην 8η θέση του 6ου ομίλου, υποβιβάστηκε λόγω αναδιάρθρωσης. Ύστερα από 3 χρόνια, το 1990, επέστρεψε στην Δ΄ Εθνική, όπου αγωνίστηκε από την περίοδο 1990–91 έως και την περίοδο 1993–94, για να κάνει ένα ακόμα σύντομο πέρασμα τις χρονιές 1996–97 και 1997–98 και τις χρονιές 2002–03 και 2003–04.Greece - List of Fourth Level Final Tables,   Rec.Sport.Soccer Statistics Foundation 

Το 2009 επέστρεψε στην Δ΄ Εθνική,Η Δ΄Εθνική στην σέντρα sport24.gr όπου αγωνίστηκε από την περίοδο 2009–10. Την περίοδο 2012–13 τερμάτισε στη 2η θέση του 2ου ομίλου, ωστόσο λόγω αναδιάρθρωσης προβιβάστηκε στην νέα ερασιτεχνική Γ΄ Εθνική. Στην Γ΄ Εθνική παρέμεινε από την περίοδο 2013–14 έως και την περίοδο 2017–18 που υποβιβάστηκε στην Α1 ΕΠΣΜ. Κατά την πενταετή παρουσία του στην Γ΄ Εθνική, ξεχωρίζει η νίκη του γηπεδούχου Καμπανιακού επί του ιστορικού Άρη στις 21/9/2014 στο Καυτανζόγλειο με 3-0.ΚΑΜΠΑΝΙΑΚΟΣ - ΑΡΗΣ 3-0 Χτύπησε... Καμπανιακός makthes.gr 

Την αγωνιστική περίοδο 2019–20 στέφεται κυπελλούχος ΕΠΣΜ και την αγωνιστική περίοδο 2021–22 κατακτά αήττητος το πρωτάθλημα της Α1 ΕΠΣΜ υπό την Προεδρία του Θωμά Μουρμούρα και προκρίνεται στο ειδικό ερασιτεχνικό πρωτάθλημα ανόδου για την άνοδο στην Γ΄ Εθνική. Όμως η ανοδική πορεία του Καμπανιακού δεν σταμάτησε. Την επόμενη περίοδο, ως νεοφώτιστος στην Γ΄ Εθνική τερμάτισε στην 1η θέση του 1ου ομίλου και προκρίθηκε στο ειδικό πρωτάθλημα στο οποίο εξασφάλισε την άνοδο στην δεύτερη κατηγορία μετά από 46 ολόκληρα χρόνια.

Την αγωνιστική περίοδο 2024–25 ο Καμπανιακός έκανε αξιόλογη πορεία και τερμάτισε στην 5η θέση της βαθμολογίας του 1ου ομίλου της Σούπερ Λιγκ 2, μια θέση η οποία είναι η πιο υψηλή στην ιστορία του στις εθνικές κατηγορίες.

 Ποδοσφαιριστές 
Αρκετοί παίκτες του Καμπανιακού, αγωνίστηκαν μετέπειτα σε κορυφαίους συλλόγους των ανώτερων κατηγοριών του ελληνικού ποδοσφάιρου, κάποιοι εκ των οποίων στην Α΄ Εθνική κατηγορία.

Ορισμένοι από τους ποιο αξιοσημείωτους ποδοσφαιριστές είναι οι Γιώργος Νασιόπουλος, Φώτης Κηπουρός, Νίκος Ζαπρόπουλος, Γιάννης Ζαπρόπουλος, Νίκος Τσίμπος, Χρήστος Κελπέκης, Σταύρος Βαγγελόπουλος, Σταύρος Μαντζιούνης, Σταύρος Χαχούδης, Γιώργος Σίσκος, Νίκος Τσιαβδάρης, Κώστας Σιαντρόπουλος και Γιώργος Λαγκώνας.

 Πορεία στις εθνικές κατηγορίες 
Η πορεία του συλλόγου στις εθνικές κατηγορίες: 

  Aγων. περίοδοςΚατηγορία Επίπεδο   1975–76  Β΄ Εθνική  21976–77  Β΄ Εθνική  21977–78  Εθνική Ερασιτεχνική  31978–79  Εθνική Ερασιτεχνική  31979–80  Εθνική Ερασιτεχνική  31977–78  Εθνική Ερασιτεχνική  31977–78  Εθνική Ερασιτεχνική  31984–85  Εθνική Ερασιτεχνική  41985–86  Εθνική Ερασιτεχνική  41986–87  Εθνική Ερασιτεχνική  41990–91  Δ΄ Εθνική  4 1991–92  Δ΄ Εθνική  4 1992–93  Δ΄ Εθνική  41993–94  Δ΄ Εθνική  41996–97  Δ΄ Εθνική  41997–98  Δ΄ Εθνική  42002–03  Δ΄ Εθνική  42003–04  Δ΄ Εθνική  42009–10  Δ΄ Εθνική  42010–11  Δ΄ Εθνική  42011–12  Δ΄ Εθνική  4 2012–13  Δ΄ Εθνική  42013–14  Γ΄ Εθνική Ερασιτεχνική  32014–15  Γ΄ Εθνική Ερασιτεχνική  3 2015–16  Γ΄ Εθνική Ερασιτεχνική  32016–17  Γ΄ Εθνική Ερασιτεχνική  32017–18  Γ΄ Εθνική Ερασιτεχνική  32022–23  Γ΄ Εθνική Ερασιτεχνική  32023–24  Σούπερ Λιγκ 2  22024–25  Σούπερ Λιγκ 2  22025–26  Σούπερ Λιγκ 2  2

 Τμήματα υποδομής 
Εδώ και πολλά χρόνια συνεργάζεται με τις Ελπίδες Χαλάστρας, την άλλη ομάδα της κωμόπολης και λειτουργούνε μαζί τμήματα υποδομής σε όλες τις ηλικίες. Συγκεκριμένα διατηρούν τμήματα μπαμπίνι, προτζούνιορ, τζούνιορ, προπαίδων, παίδων και νέων και αναδεικνύουν κάθε χρόνο πολλούς ταλαντούχους ποδοσφαιριστές.

 Διοικητικό συμβούλιο 
Ακολουθεί το διοικητικό συμβούλιο της «Μ.Φ.Α.Ο.Φ.Χ. Καμπανιακός Π.Α.Ε.»:
 Ιδιότητα ΥπεύθυνοςΠρόεδροςΘωμάς ΜουρμούραςΑντιπρόεδροςΜαρία ΖίδρουΜέλη Χρήστος Καλούδης Ανέστης ΤσιτενίδηςΑχιλλέας Καμπούρης

 Τμήμα Πετοσφαίρισης 
Στο παρελθόν ο σύλλογος διέθετε και τμήμα πετοσφαίρισης. Το τμήμα πετοσφαίρισης ιδρύθηκε το 1980 από τον Τσιότσκα Κώστα και ευτύχησε η ανδρική ομάδα να αγωνίζεται έως τη Β΄ Εθνική Κατηγορία. Συγχρόνως λειτουργούσε και τμήμα γυναικών που αγωνίζονταν στην Α΄ κατηγορία Ε.ΠΕ.Σ. Θεσσαλονίκης. Σήμερα είναι ανενεργό.

Τίτλοι
Γ΄ Εθνική Πετοσφαίρισης Ελλάδας Ανδρών: 1996

 Α.Σ. Καμπανιακός 
Το 2012 ιδρύθηκε ένα άλλο σωματείο πετοσφαίρισης με παρόμοια επίσημη επωνυμία «Αθλητικός Σύλλογος Καμπανιακός».

 Παραπομπές 

 Εξωτερικοί σύνδεσμοι 

 Τρέχοντα αποτελέσματα αγώνων Καμπανιακού

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947